Liste over spillere i Malmö FF

Liste over spillere i Malmö FF er en fullstendig oversikt over spillere med minst 100 seriekamper for Malmö FF. Malmö FF, også kjent som Malmö Fotbollförening, er en svensk profesjonell fotballklubb, beliggende i Malmö. Klubben er tilhørende Skånes fotballforbund, og spiller sine hjemmekamper på Swedbank Stadion. Malmö FF, som ble stiftet 24. februar 1910, har vunnet 18 svenske mesterskap i fotball, samt Svenska Cupen 14 ganger, og er med dette den mest suksessrike klubben i Sverige, målt i antall titler. Klubben har i tillegg vunnet Allsvenskan tre ganger uten å ha endt opp som svensk mester, som gir sammenlagt 21 svenske seriemesterskap. Laget konkurrerer i Allsvenskan i 2015-sesongen. Dette er 15. sesongen på rad for Malmö FF i toppserien, og deres 80. sesong sammenlagt i Allsvenskan. Rivaliserende klubber er Helsingborgs IF, IFK Göteborg, og historisk sett IFK Malmö. Siden Malmö FF startet å spille seriekamper, har mer enn 480 spillere spilt for klubben. Av disse har 90 spillere 100 seriekamper eller mer, og det er disse som er listet opp her.

Forsvarsspilleren Krister Kristensson har flest seriekamper i klubbens historie, med 348 kamper fra 1963 til 1978. Kristensson spilte også for Sveriges landslag, og står notert med totalt 38 spilte landslagskamper. Spissen Hans Håkansson er den som har scoret flest seriemål for klubben, og står notert med 163 mål på 192 kamper; Bo Larsson har flest scoringer i Allsvenskan for klubben, med 119.

Tabellforklaring

Generelt
 Seriekamper og seriemål inkluderer kun obligatoriske kamper for førstelaget, og omfatter kamper fra Allsvenskan, Svenska Serien, Superettan og Division 2. Spillere som har blitt byttet inn eller ut i løpet av en kamp, er også tatt med. Kamper sammenlagt omfatter alle kamper spilt av førstelaget, og inkluderer andre obligatoriske kamper og vennskapskamper.
 Spillerne er rangert etter antall seriekamper spilt, med spilleren som har scoret flest mål først, dersom to eller flere spillere står likt.
 Posisjonene er listet i henhold til de taktiske formasjonene som ble brukt i sin tid. Endringer i navn på posisjoner i forsvar og på midtbane reflekterer endringene i taktikker som fant sted fra 1960-tallet av. 1960 er brytingspunkt for endringer i navn på posisjoner i forsvar og på midtbane.

Tabelloversikt
 Nasjonalitet – Dersom en spiller spilte landslagsfotball, er det landet/landene han spilte for, som er lagt til grunn. Ellers er det landet hvor spilleren er født, som er brukt.
 Karriere i Malmö FF – Året for en spillers første kamp for Malmö FF, til året for spillerens siste kamp for klubben.
 Seriekamper – Antall seriekamper spilt.
 Seriemål – Antall mål scoret i serien.
 Kamper sammenlagt – Det totale antall kamper spilt for klubben, vennskapskamper inkludert.
 Mål sammenlagt – Det totale antall mål scoret for klubben, vennskapskamper inkludert.

Spillere

Statistikken er oppdatert 8. desember 2015

Lagkapteiner

Siden 1940 har 29 spillere vært lagkaptein i Malmö FF. Klubbens første lagkaptein var Sture Mårtensson, som var kaptein fra 1940 til 1949. Mårtensson er også den som har vært lagkaptein over lengst tid i klubbens historie. Krister Kristensson, som var kaptein fra 1970 til 1978, er den av klubbens kapteiner som har vunnet flest titler som kaptein; han har fem Allsvenskan-titler og fire Svenska Cupen-titler fra sin periode. Klubbens nåværende kaptein er spissen Markus Rosenberg, noe han har vært fra midt i 2014-sesongen av.

Fotnoter

Referanser

 
Spillere i Malmø FF
Spillere i Malmø FF